18 mart kuni Toshkent shahrida «Navro‘z» umumxalq bayrami munosabati bilan Otliq kavaleriya paradi o‘tkaziladi. Poytaxt hokimligi xabariga ko‘ra, shu munosabat bilan soat 17:00 dan 18:00 ga qadar bir necha ko‘chalar qisman yopiladi. Ko‘chalar ro‘yxati: «O‘zbekiston mehmonxonasi» avtoturargohidan Maxtumquli ko‘chasi bo‘ylab Amir Temur xiyoboni aylanma yo‘ligacha va ushbu aylanma yo‘l; Amir Temur xiyobonidan Amir Temur shohko‘chasi bo‘ylab Alisher Navoiy ko‘chasi bilan kesishmasigacha; Amir Temur shohko‘chasi va Alisher Navoiy ko‘chasi kesishmasidan Hyatt regency mehmonxonasi avtoturargohigacha. Haydovchilarga aylanma yo‘llardan foydalanish tavsiya etilgan.